**Δελτίο Τύπου**

Θεσσαλονίκη 13.2.2020

**Εκδήλωση στη μνήμη του Ομότιμου Καθηγητή Μιχαήλ-Γεράσιμου Στρίντζη**

Αύριο, Παρασκευή 14 Φεβρουαρίου 2020 πραγματοποιείται στο Εθνικό Κέντρο Έρευνας και Τεχνολογικής Ανάπτυξης (ΕΚΕΤΑ) εκδήλωση αφιερωμένη στη μνήμη του διακεκριμένου επιστήμονα και Ομότιμου Καθηγητή Μιχαήλ-Γεράσιμου Στρίντζη, ο οποίος υπήρξε ιδρυτής και πρώην διευθυντής του Ινστιτούτου Τεχνολογιών Πληροφορικής και Επικοινωνιών (ΙΠΤΗΛ) και μέλος του ΔΣ του ΕΚΕΤΑ.

Κατά τη διάρκεια της εκδήλωσης στενοί συνεργάτες του εκλιπόντος Καθηγητή θα μιλήσουν τόσο για τον ίδιο ως δάσκαλο και συνεργάτη όσο και για το έργο του και τη συνεισφορά του στην παγκόσμια ερευνητική και επιχειρηματική κοινότητα. Στη συνέχεια θα γίνει αναφορά στο επιστημονικό και τεχνολογικό μέλλον στον τομέα της Επεξεργασίας Πληροφοριών.

**Λίγα λόγια για τον Καθηγητή Μιχαήλ Γεράσιμο Στρίντζη\**

*Ο Μιχαήλ Γεράσιμος Στρίντζης γεννήθηκε στην Αθήνα το Σεπτέμβριο του 1944. Πήρε το δίπλωμα του ηλεκτρολόγου μηχανικού από το Εθνικό Μετσόβιο Πολυτεχνείο το 1967 και το διδακτορικό του από το Πανεπιστήμιο Princeton των ΗΠΑ το 1970. Διετέλεσε καθηγητής στο Τμήμα Ηλεκτρολόγων Μηχανικών του Πανεπιστημίου του Pittsburgh από το 1970 έως το 1980 οπότε και εξελέγη Καθηγητής του τμήματος Ηλεκτρολόγων Μηχανικών και Μηχανικών Υπολογιστών του ΑΠΘ. Το 1998 ίδρυσε το Ινστιτούτο Τεχνολογιών Πληροφορικής και Επικοινωνιών (ΙΠΤΗΛ) που το 2000 εντάχθηκε στο ΕΚΕΤΑ, το οποίο και διεύθυνε έως το 2009. Το επιστημονικό του έργο υπήρξε ιδιαίτερα πλούσιο, πολυδιάστατο και με σημαντικό αντίκτυπο, με χαρακτηριστικότερο παράδειγμα τη συμβολή του στην επιστήμη της επεξεργασίας σήματος και εικόνας (θεώρημα Στρίντζη-De Carlo και πλήθος ερευνητικών δημοσιεύσεων και έργων). Το 2004 ανακηρύχθηκε ΙΕΕΕ Fellow, ανώτατη διάκριση για εξαιρετικά αποτελέσματα στις επιστήμες ηλεκτρολόγου μηχανικού. Υπήρξε εξαιρετικός δάσκαλος και μέντορας πολλών επιστημόνων και ερευνητών για τους οποίους αποτελεί διαχρονικό πρότυπο και θα τον θυμούνται πάντα με αγάπη και εκτίμηση.*

**Συνημμένα αρχεία**

Πρόσκληση στην εκδήλωση

Πρόγραμμα εκδήλωσης

**Πληροφορίες επικοινωνίας**:

Καλλιόπη Μπουντανούρ – Διοίκηση ΙΠΤΗΛ/ Τηλ.:2311 257701 / E-mail: [kalm@iti.gr](mailto:kalm@iti.gr)

Αμαλία Δρόσου – Τμήμα Εξωστρέφειας ΕΚΕΤΑ / Τηλ.: 2310 498214 / E-mail: [amelidr@certh.gr](mailto:amelidr@certh.gr)